open-index/open-wikipedia-markdown huggingface dataset:
Karčiavaisis citrinmedis

**Karčiavaisis citrinmedis** (*Citrus aurantium*) – rūtinių (*Rutaceae*) šeimos citrinmedžių (*Citrus*) genties augalų rūšis. Kilusi iš Pietryčių Azijos ir žmonių dėka išplatinta daugelyje pasaulio šalių.

Karčiavaisio citrinmedžio vaisius – aitrusis apelsinas.
## Šaltiniai
Auksavabaliai

**Auksavabaliai** (*Cetoniidae*) – įvairiaėdžių (*Polyphaga*) vabalų šeima (Seniau buvo laikomas plokštėtaūsių (*Scarabaeidae*) šeimos pošeimiu.)

Lietuvoje žinoma apie 12 rūšių, iš jų dažniausios:
* Bronzinukas, paprastasis auksavabalis (*Cetonia aurata*)
* Raštuotasis auksavabalis (*Trichius fasciatus*)

Į Lietuvos raudonąją knygą įrašytos šios rūšys:
* Aštuoniataškis auksavabalis (*Gnorimus variabilis*)
* Niūriaspalvis auksavabalis (*Osmoderma eremita*)
* Marmurinis auksavabalis (*Netocia lugubris*)

## Taip pat skaitykite

Lietuvoje gyvenantys auksavabaliai vabalai.

## Nuotraukos

Vaizdas:Cetonia aurata4.jpg|Bronzinukas
Vaizdas:Oxythyrea funesta3.jpg|Kvapusis auksavabalis
Vaizdas:Trichius fasciatus01.jpg|Raštuotasis auksavabalis
Vaizdas:Osmoderma eremita female.jpg|Niūriaspalvis auksavabalis

## Šaltiniai
Chris Kaman

**Kristoferis Zeinas Keimanas** (, g. 1982 m. balandžio 28 d.) – Vokietijos–JAV krepšininkas, žaidęs NBA lygoje nuo 2003 iki 2016 m.

## Karjera
2003 m. NBA naujokų biržoje Los Andželo „Clippers“ pasirinko jį 6-uoju šaukimu.

2010 m. pirmą ir vienintelį kartą buvo išrinktas į NBA Visų žvaigždžių rungtynes.

2011 m. gruodžio 14 d. buvo iškeistas į Naujojo Orleano „Hornets“ komandą, mainuose už Krisą Polą.

## Nacionalinė rinktinė
2008 m. liepą įgijo Vokietijos pilietybę. K. Keimanas debiutavo Vokietijos vyrų krepšinio rinktinėje 2008 m. vasaros olimpinių žaidynių atrankose, rungtynėse prieš Žaliojo Kyšulio vyrų krepšinio rinktinę. Rungtynėse jis pelnė 10 taškų bei atkovojo 10 kamuolių.

K. Keimanas taip pat atstovavo rinktinei 2011 m. Europos krepšinio čempionate.

### Dalyvavimas čempionatuose

|}

## Išnašos
The Dakota

**The Dakota** yra apartamentų pastatas, įsikūręs Centrinio parko vakaruose Niujorke. Pastatas buvo pradėtas statyti 1880 m. spalio 25 d. ir baigtas 1884 m. spalio 27 d.

Šiandien pastatas yra žinomas dėl Džono Lenono žmogžudystės, kuri buvo įvykdyta 1980 m. gruodžio 8 d.
Vadopalas

* Antanas Vadopalas (1921–2005) – agronomas;
* Povilas Vadopalas (g. 1945) – Panevėžio miesto politinis bei visuomenės veikėjas;

Pavardė kilusi iš Vabalninko, Daujėnų apylinkių. Kildinama iš pavardės .

## Šaltiniai
Šimadžirio apskritis

**Šimadžiris** (島尻郡; -gun) - apskritis, įsikūrusi Okinavos prefektūroje, Japonijoje.

2003 m. čia gyveno 131 670 žmonių.

## Savivaldybės
Apskrityje išlikę net 12 savivaldybių.

### Esamos

* Agunis
* Dzamamis
* Haebaru
* Iheja
* Idzena
* Jaesė
* Jonabaru
* Kitadaitas
* Kumedžima
* Minamidaitas
* Tokašikis
* Tonakis

### Buvusios

* Činenas
* Gušikamis
* Kočinda
* Odzatas
* Sašikis
* Tamagusuku

## Istorija

* 2006 m. sausio 1 d. įvykdyti du sujungimai:
** Šioje apskrityje buvę Kočindos miestelis ir Gušikamio kaimas buvo sujungti į vieną naują Jaesės miestelį.
** Šioje apskrityje buvę Sašikio miestelis ir Tamagusuku, Čineno bei Odzato kaimai buvo sujungti į naują Nandžio miestą.
Kočinda

**Kočinda**, tai gali būti:
* Kočinda - miestelis Orisos valstijoje, Indijoje;
* Kočinda buvęs miestelis Japonijoje, priklausantis Okinavos prefektūroje esančiai Šimadžirio apskričiai.
Charles-Augustin de Coulomb

**Šarlis Ogiustenas Kulonas** (, 1736 m. birželio 14 d. – 1806 m. rugpjūčio 23 d.) – žymus prancūzų fizikas.

## Žymiausi pasiekimai
Šarlis Ogiustenas Kulonas žinomas savo darbais apie elektrą ir magnetizmą bei trinties jėgas. Jis pirmasis 1785 m. išmatavo įelektrintų kūnų sąveikos jėgą. Šiems bandymams jis naudojo sukamąsias svarstykles. Š. Kulonas nustatė, kad sąveikos jėga priklauso įelektrintų kūnų krūvio ir atstumo tarp jų. Apibendrinus bandymų rezultatus, buvo suformuluotas dėsnis vadinamas Kulono dėsniu. Š. Kulonas taip pat nagrinėjo ilgų magnetinių polių sąveiką.

## Nuorodos
* Prancūzų nacionalinė biblioteka
Kočinda (Indija)

**Kočinda** () – miestelis Indijoje, Odišos valstijoje, Sambalpuro apskrityje, ~80 km į šiaurės rytus nuo Sambalpuro.

Miestelis pakilęs vidutiniškai 220 m virš jūros lygio.

## Demografija

2001 m. čia gyveno 13 584 žmonės. Jų 51 % sudarė vyrai ir 49 % – moterys.

## Šaltiniai
Po (Prancūzija)

**Po** () − miestas Prancūzijos pietvakariuose, prie Gav de Po upės; Atlanto Pirėnų departamento centras. Miestas įsikūręs 100 km į vakarus nuo Atlanto vandenyno ir 50 km nuo Pirėnų kalnų. Geležinkeliai ir automagistralės jungia su Paryžiumi, Tulūza, veikia oro uostas. Svarbus dujų, aviacijos, chemijos, elektrometalurgijos, odos ir avalynės, maisto pramonės centras. Veikia 1970 m. įkurtas universitetas, Nacionalinis Po pilies, dailės, maršalo J. B. Bernadoto muziejai, keli teatrai. Plėtojamas klimato ir balneologijos turizmas.

## Istorija
Po miestas įkurtas XI a. 1464 m. tapo Prancūzijos Bearno provincijos sostine. XVI a. pirmoje pusėje – Navaros karalystės valdovų rezidencija. 1553 m. Po gimė Prancūzijos karalius Henrikas IV Burbonas. Formaliai miestas ir visa Bearno provincija prijungti prie Prancūzijos tik 1620 m. 1763 m. Po gimė Švedijos karalius ir Bernadotų dinastijos pradininkas Karolis XIV Jonas. Nuo 1830 m. iki Pirmojo pasaulinio karo vienas garsiausių Europos kurortų. 1909 m. mieste broliai Raitai atidarė pirmąją Europoje lakūnų mokyklą.

## Architektūra
XIII a. pilis, klasicistinė Šv. Liudviko Gonzagos koplyčia, Jėzaus Kristas, Šv. Martyno, Švč. Dievos Motinos bažnyčios, XVIII a. vidurio akmeninis tiltas per Gave de Pau upę, XIX a. rūmai − Pirėnų, Teisingumo, Po geležinkelio stoties, Saulės, miesto rotušė.

## Sportas

### Krepšinis
1931 m. Po įkurtas vienas seniausių Prancūzijos krepšinio klubų – Po Ortezo Élan Béarnais.

### Automobilių sportas
Nuo 1901 m. vykdomos Po automobilių sporto lenktynės.

### Futbolas
* Pau FC futbolo klubas;
* „Nouste Camp“ stadionas talpina 4 031 žiūrovus.

## Šaltiniai

## Nuorodos
* Po miesto internetinė svetainė  
* Apsilankykite Po 
* Pau FC svetainė
* Soccerway apie Pau FC
* Transfermarkt apie Pau FC
Pilsotas (pastatas)

**Pilsotas** – 34 aukštų aukštuminis pastatas Gandrališkėse, Klaipėdoje. Statytas 2005–2007 m.

Pastato architektas – Donatas Rakauskas. 112 metrų aukščio „Pilsotas“ yra aukščiausias gyvenamasis pastatas Lietuvoje bei 3-ias pagal aukštį pastatas Lietuvoje (įskaitant Vilniaus televizijos bokštą). Pastatui duotas pavadinimas nuo istorinės kuršių žemės Pilsotas.

Tai vienintelis pastatas Klaipėdoje, viršijantis 100 metrų ribą, tačiau būta diskusijų šalia „Pilsoto“ statyti 170 metrų aukščio dangoraižį, pavadinimu „Kuršas“.

## Taip pat skaitykite
* Aukščiausi statiniai Lietuvoje

## Nuorodos
* skyscraperpage.com / Klaipeda Skyscraper Diagram (*aukščiausių Klaipėdos pastatų diagramos, [[anglų kalba]]*)
* citify.eu / Gandrališkės (Pilsotas)

## Šaltiniai
Pakabukas

**Pakabukas** (; ) – nedidelis objektas, paprastai dekoratyvus, pakabintas ant grandinėlės, vėrinio, auskarų ir kitų papuošalų, rakto ar raktų ryšulio žiedo ir pan.

Pakabukų paskirtis:
* puošiamoji: šią funkciją atlieka įvairūs dekoratyvūs pakabukai, padaryti iš labai įvairių medžiagų – nuo brangakmenių ikr brangiųjų metalų iki dekoratyvaus plastiko, poliruotų medienos gabalėlių ar akmenukų.
* grupinė identifikacinė: šią funkciją atlieka religiniai simboliai (kryželiai, Dovydo žvaigždė ir pan.), muzikinių grupių simboliai ir t. t.
* individuali identifikacinė: inicialai, vardas, asmeninis herbas
* įsivaizduojama apsauginė (amuletai, talismanai, religiniai simboliai).
* gyrimasis (brangakmeniai)
* apdovanojimo ženklas – ordino kryžius ar žvaigždė.
Šiais laikais pakabukais būna ir labiau funkciniai įtaisai:
* laikrodukas
* USB atmintukas
* kt.
Kulonas (reikšmės)

Žodis ***kulonas*** reiškia:

* kulonas – elektrinio lauko *matavimo vienetas* SI sistemoje;
* Šarlis Ogiustenas Kulonas – žymus prancūzų fizikas;
* kulonas – ant kaklo pakabinamas papuošalas su pakabuku.
Prancūzijos himnas

**„Marselietė“** () − Prancūzijos valstybinis himnas nuo 1795 m. (atkūrus Burbonų monarchiją, buvo uždrausta iki 1879 m.).

„Marselietė“ buvo sukurta (melodija, žodžiai) 1792 m. Strasbūre nacionalinės gvardijos karininko K. Ž. Ružė de Lilio ir pavadinta „Reino armijos kovos daina“ (). Ji greitai paplito prancūzų kariuomenėje.

Paryžiuje „Marselietę“ išpopuliarino iš Marselio atvykęs savanorių batalionas. „Marselietė“ buvo dainuojama per Tiuilri rūmų paėmimą, 1848 m. revoliucijos ir 1871 m. Paryžiaus komunos dienomis.

Kompozitorius H. Berliozas „Marselietę“ pritaikė orkestrui.

Nuo 1975 m. vartojama nauja „Marselietės“ muzikos redakcija.

## Himno žodžiai
**La Marseillaise**

## Išnašos

## Nuorodos
* Himno tekstas, vertimas į lietuvių kalbą ir vokalinis įrašas - Tinklalapis HIMNAI.LT
Kulonas (papuošalas)

**Kulonas** () - papuošalas, sudarytas iš grandinėlės, virvutės ar juostelės, ant kurio pakabintas pakabukas iš metalo, porceliano ar kitokios keraminės medžiagos, gintaro, rago, stiklo, plastiko ir pan. Pakabukai ar pati grandinėlė gali būti įvairiai papuošti emale, brangakmeniais ar pusbrangiais akmenimis, inkrustacijomis ir pan.

Pakabukai gali būti gemos (kamėjos ar intalijos).
Aitrusis apelsinas

** Aitrusis apelsinas** – karčiavaisio citrinmedžio () citrinvaisis

Jie naudojami britaniško stiliaus marmelado, nealkoholinio gėrimo „Kinnie“ gamybai.
Protozoa

**Pirmuonys** (*Protozoa*) – vienaląsčiai fagotrofai protistai, dauguma nevykdo fotosintezės, kartais turi keletą plastidžių; paprastai ląstelė be sienelės.

## Žmogaus ligos

Kai kurie protozoa yra žmogaus parazitai ir sukelia ligas. Tai keletas ligų pavyzdžių:

* Maliarija
* Toksoplazmozė
* Trichomonozė
* Čagaso liga
* Afrikinė miegligė
* Dizenterija
Gaius Marius

**Gaius Marius**:

* Gajus Marijus – 107, 104, 103, 102, 101, 100 ir 86 m. pr. m. e. Romos respublikos konsulas;
* Gaius Marius – 82 m. pr. m. e. Romos respublikos konsulas.
Ruanas

**Ruanas** () − miestas Prancūzijos šiaurėje, prie Senos žemupio; Aukštutinės Normandijos regiono sostinė, Pajūrio Senos departamento centras.

Ruane gausu architektūros paminklų: Šv. Gervazo bažnyčios kripta (IV a.), gotikinė Dievo motinos katedra (pradėta statyti 1201 m., baigta XVI a.), Žanos d’Ark donžonas (XIII a.), arkivyskupų rūmai, daug gotikinių, renesansinių bažnyčių su vitražais, vėlyvosios gotikos stiliaus Teisingumo rūmai, Senoji (1607 m.) ir Naujoji (XVIII a.) rotušė.

Mieste yra universitetas (įkurtas 1966 m.), dailės ir keramikos muziejus, botanikos sodas. Senos dešiniajame krante, ant kalvų, amfiteatru išsidėstęs netaisyklingo plano senamiestis.

Ruanas yra jūrų ir upių uostas.

## Istorija
Senovėje Ruano vietoje buvo galų gyvenvietė. I a. pr. m. e. Ruaną užkariavo Roma, V mūsų eros amžiuje − frankai.

Nuo 911 m. Ruanas − Normandijos kunigaikštystės sostinė. 1150 m. miestas gavo savivaldą, o 1204 m. buvo prijungtas prie Prancūzijos karaliaus domeno.

Po 1382 m. miestiečių sukilimo neteko savivaldos teisių.

1419 − 1449 m. per Šimtametį karą Ruanas priklausė Anglijai. Šiame mieste buvo nuteista ir 1431 m. sudeginta Žana d'Ark.

Nuo XI a. Ruanas − tekstilės (gelumbės, drobės) gamybos centras.

Per II pasaulinį karą Ruano miestas buvo smarkiai sugriautas.

## Sportas
* FC Rouen (futbolas)

## Nuorodos
* Ruano miesto internetinė svetainė  (anglų, prancūzų, rusų, vokiečių ir kt. kalbomis)
Hipolitas

**Hipolitas** gali reikšti:

* Hipolitas Meja – Dominikos politikas;
* Ipolitas – Romos rašytojas, laikomas pirmuoju antipopiežiumi;
* Hipolitas – graikų mitologijoje, Tesėjo ir Antiopės sūnus.

* Paprastai vienaląstis organizmas – ekstremofilas, gyvenantis uolienose ir šaltose dykumose.
ŽENIA

**Žurnalisto Entuziasto Nepriklausomo Informatoriaus Apdovanojimas** (*ŽENIA*) – apdovanojimas, Spaudos atgavimo, kalbos ir knygos dienos progą skiriamas labiausiai per metus pasižymėjusiems Klaipėdos miesto žurnalistams.  „ŽENIA" apdovanojimai teikiami nuo 2001 m.

## Idėja

„ŽENIA“ apdovanojimų šventę kasmet gegužę uostamiesčio žurnalistams nuo 2009 m. rengia Lietuvos žurnalistų sąjungos (LŽS) Klaipėdos apskrities skyrius (pirmininkė Jolanta Beniušytė), renginį nuo pat pradžios veda vienas iš „ŽENIA" sumanytojų radijo stoties „Laluna“ žurnalistas Žydrūnas Naujokas. 

## Nominacijos

* **Metų knyslys** – už rezonansinius reportažus ir straipsnius.
* **Metų skrydis** – už staigiausią kilimą karjeros laiptais.
* **Metų atradimas** – įvertinimas žurnalistui už netikėtą talento proveržį.
* **Metų praradimas** – už žurnalistų bendruomenei skausmingą veiksmą.
* **Metų praskridimas** – už klaidas ir nesusipratimus straipsniuose, reportažuose, laidose.
* **Metų akis** – televizijos operatorių ir fotoreporterių apdovanojimas už netikėčiausią kadrą.
* **Metų atstovas spaudai** - už puikų bendradarbiavimą su žurnalistais.
* LŽS Klaipėdos skyrius kasmet įteiki**a Metų Žurnalisto apdovanojimą** už profesionalumą ir aktyvumą bendruomenėje. 

Visų nominacijų, išskyrus „Metų praskridimą“, laimėtojai gauna specialias „ŽENIA" statulėles ir diplomus.

## Laureatai

### Klaipėdos Metų žurnalistai
2010 m. Gražina Juodytė ("Klaipėdos akvarelės")

2011 m. Gintaras Vaičekauskas ( "Balticum TV", laida "Reidas")

2012 m. Žydrūnas Naujokas

2013 m. Eugenijus Macius

2014 m. Aušra ir Gediminas Pilaičiai (" Lietuvos rytas" )

2015 m. Jolanta Beniušytė (almanachas "Žurnalistika")  

* „Klaipėdos“ laikraštis: ŽENIA sulaukė šešerių 
* „Klaipėdos“ laikraštis: Žurnalistai šventė džiazo ritmu 
* „Klaipėdos“ laikraštis: Ž. Naujokas į gimdymą mikrofono nesinešė 
* „Vakarų ekspresas“: Septintos „Ženios“ - septyni nugalėtojai
Buivydas

**Buivydas** gali reikšti:
* Ežeras:
** Buivydas – ežeras Švenčionių rajone.

;Buivydas
* Janis Buivydas – generolas, pedagogas, karo istorikas;
* Jonas Buivydas – JAV lietuvių visuomenės veikėjas;
* Rimantas Buivydas – architektas;
* Tomas Rimantas Buivydas – grafikas;
;Buivydaitė
* Bronė Buivydaitė – pedagogė, poetė, rašytoja;
* Elena Kutorgienė (*Buivydaitė*) – akių ligų gydytoja, visuomenės veikėja;
* Irena Buivydaitė-Kupčinskienė – prozininkė, vertėja;
* Ona Danutė Buivydaitė (*Aleknienė*) – dailininkė tekstilininkė.

Daugiau Žemaitijoje paplitusi pavardė. Sudurtinis asmenvardis, kurios pirmasis sandas *bui-* greičiausiai sietinas su  (: *bū́ti*) ir pan., plg. *bujau* „buvau“,  „būtis“, antrasis sandas – iš *vyd-* (*vysti, vydau* – „regėti, patirti“, *vydys* – „vyzdys“ ir pan.).

## Šaltiniai
Andrijauskas

**Andrijauskas** − lietuviška vyriškos giminės pavardė.

Šios pavardės moteriškosios giminės formos yra: **Andrijauskienė** (ištekėjusi moteris) ir **Andrijauskaitė** (mergautinė pavardė).

Pavardę turi šie garsesni asmenys:
;Andrijauskas
* Antanas Andrijauskas – filosofas, kultūrologas, menotyrininkas
* Bonaventūras Andrijauskas – gydytojas, sukilimo dalyvis
* Edmundas Andrijauskas – architektas
* Engelbertas Leopoldas Andrijauskas – gydytojas, kultūros veikėjas
* Konstantinas Andrijauskas – politologas, sinologas, TSPMI docentas
* Kornelijus Andrijauskas – gydytojas, politikas
* Kostas Andrijauskas – pedagogas, politikas
* Leopoldas Petras Andrijauskas – tapytojas, visuomenės veikėjas
* Virginijus Andrijauskas – politikas
* Vladimiras Andrijauskas – gydytojas, sukilimo dalyvis

;Andrijauskienė
* Danutė Andrijauskienė – poetė;

;Andrijauskaitė
* Lina Andrijauskaitė – lengvaatletė.

Pavardė paplitusi daugiausia Aukštaitijoje. Kilusi iš , kuri – iš krikšto vardo *Andrej* (Andrius, Andriejus).

## Taip pat skaitykite
* Andrijauskiai

## Šaltiniai
Gudauskas

;Gudauskas
* Antanas Gudauskas (g. 1946) – gydytojas, politikas;
* Jonas Gudauskas (g. 1970) – politikas;
* Pranas Gudauskas (1906–1941) – cirko artistas, akrobatas, žvėrių dresuotojas;
* Renaldas Gudauskas (g. 1957) – informologas, socialinių (informacija ir komunikacija) mokslų daktaras;
* Zigmantas Gudauskas (g. 1958) – irkluotojas, olimpietis

;Gudauskienė
* Giedra Gudauskienė (1923–2006) – kompozitorė, etnomuzikologė, pedagogė, JAV lietuvių muzikinės kultūros veikėja;

Pavardė kilusi iš etnonimo *gudas* ('baltarusis, slavų tautybės žmogus, slaviškesnės tarmės atstovas').

## Šaltiniai
Zenkevičius

* Antanas Zenkevičius – politikas;
* Gintautas Zenkevičius – karininkas, brigados generolas;
* Romas Zenkevičius – inžinierius, chorvedys;
* Zenonas Zenkevičius – treneris, politikas.
CCTV-9

**CCTV International** arba tiesiog **CCTV-9** – naujienų, pramogų ir mokomasis televizijos kanalas, įsikūręs Kinijoje. Kanalas transliuoja žinias, naujienas, laidas apie kinų kultūrą, kinų kalbos TV kursus.

Lietuvoje kanalą transliuoja dauguma skaitmeninių televizijų.

## Nuorodos
* Oficiali svetainė
* Gyvai CCTV-9 MMS
Jaunius

**Jaunius** − lietuviška vyriškos giminės pavardė, taip pat vardas.

Šios pavardės moteriškosios giminės formos yra: Jaunienė (ištekėjusi moteris) ir Jauniūtė (mergautinė pavardė).

Pavardę turi šie garsesni asmenys:

* Gediminas Jaunius – šoumenas, politikas;
* Jonas Jaunius – politikas;
* Kazimieras Jaunius – teologas, kalbininkas;
* Zigmantas Jaunius – politikas.

Vardą turi šie garsesni asmenys:

* Jaunius Davniukas – krepšininkas;
* Jaunius Juozaitis – futbolininkas;
* Jaunius Matonis – žurnalistas;
* Jaunius Valimantaitis – LDK valstybės veikėjas.

Panašūs:

* Jaunius – vyriausiojo krivio Jono Trinkūno dvasinis vardas.
Hipolitas (mitologija)

**Hipolitas** graikų mitologijoje – Atėnų karaliaus Tesėjo ir amazonių karalienės Antiopės (vers. Hipolitės arba Melanipės) sūnus. Mirus Hipolito motinai Tesėjas vedė Faedrą (Faidrą). Suaugęs Hipolitas garbino deivę Artemidę ir daugiausia laiko praleisdavęs medžiodamas miškuose. Įsižeidusi meilės deivė Afroditė privertė jo pamotę Faedrą įsimylėti Hipolitą. Hipolitas atstūmė Faidrą, todėl ši laiške apšmeižė Hipolitą, o pati nusižudė pasikardama (pagal Euripido tragedija „Hipolitas“). Tesėjas patikėjęs laišku, kad Hipolitas siekė suvilioti Faedrą paprašė savo tėvo jūros dievo Poseidono nubausti Hipolitą. Kai Hipolitas keliavo pajūriu iš jūros išniro Poseidono jautis, kuris pabaidė žirgus ir šie išmetė Hipolitą iš vežimo ir mirtinai sužalojo temdami paskui vežimą. Artemidė prieš Hipolito mirtį (ar jau po jos) atskleidė Tesėjui tiesą ir tėvas su sūnum susitaikė. Pagal kitą mito variantą, Asklepijas atgaivino Hipolitą, bet jis su tėvu nesusitaikė ir išvyko į Italiją, kur valdė Aricijuje ir pastatė šventykla Artemidei bei jis pats buvo garbinamas **Virbijaus** () vardu.

Hipolitas – didvyris, kurio kultas buvo siejamas su grožio ir meilės deive Afrodite, todėl jie turėjo bendrą šventyklą Atėnuose, Akropolyje. Toje vietoje, kur kaip manoma jis mirė (Treoezene Argolyje), vyko jam skirtos apeigos, kuriose jis buvo apraudojamas ir jam savo plaukų sruogą aukodavo jaunos merginos, siekiančios greitai ištekėti.

## Gigantas
Gigantas **Hipolitas**, kuris Gigantomachjoje neatsilaikė prieš Hermį, užsidėjusi Hado šalmą, dėl to buvęs nematomas.

## Romėnų mitologijoje
Virbijus (Hipolitas) – menkas dievas, minimas kaip Dianos mylimasis. Identifikuojamas su prisikėlusiu Hipolitu.

## Literatūra
Eigeris

**Eigeris** () – 3967 metrų aukščio viršūnė Jungfrau kalnų masyve Berno kantone, Šveicarijos Alpėse. Kartu su aukščiausia masyvo viršūne Jungfrau (4158 m.) bei Monchu (4107 m.) *Eigeris* sudaro įspūdingą trinarę kalnų grandinę matoma iš labai toli.
 
Eigeris yra vienas labiausiai žinomų ir aprašytų kalnų. Pirmą kartą užkopta į Eigerį 1858 metais. Jungfrau geležinkelio linija eina per tunelius iškaltus Eigeryje ir užsibaigia Jungfraujoch – aukščiausioje Europos geležinkelio stotyje (3471 m virš jūros lygio).

## Eigerio šiaurinė siena
Eigerio šiaurinė siena (vadinama *North Face*) privilioja alpinistus ir jiems prijaučiančius nuo 1934 m. kai pirmą kartą bandyta ją įveikti. Sienos aukštis viršija 1800 m.
Fedra

**Fedra** graikų mitologijoje − Kretos kraliaus Mino ir Pasifajės duktė. Mirus pirmajai Tesėjaus žmonai, jis susituokė su Fedra, su kuria susilaukė Demofono ir Akamo. Afroditė privertė ją įsimylėti Hipolitą, savo posūnį, kadangi deivė įsižeidė dėl Hipolito dėmesio Artemidei. Hipolitas atstūmė Fedrą, todėl ji laiške apšmeižė Hipolitą, o pati nusižudė pasikardama (pagal Euripido tragediją „Hipolitas“). (Plačiau žr. Hipolitas (mitologija)). 

## Faedra literatūroje
 
Fedra daugiausia žinoma iš minėtos Euripido tragedijos.

* Graikų pjesė Euripidas, *[[Hipolitas (tragedija)|Hippolytus]]*;
* Lotynų pjesė Seneka, *[[Fedra (Seneka)|Phaedra]]*;
* Prancūzų pjesė *[[Jean Racine]]*, *[[Fedra (Rasinas)|Fedra]]* (1677);
* Ispanų pjesė *[[Miguel de Unamuno]]*, *[[Fedra]]* (1911);
* Švedų pjesė Per Olov Enquist, *[[Till Fedra]]* (1980);
* Anglų pjesė Sarah Kane, Fedros meilė (1996);
* Matthew Maguire, *Faedra* (1995);
* Anglų poema Robinson Jeffers, *[[Cawdor]]* (1928),
Markas Emilijus Lepidas

**Markas Emilijus Lepidas** (, apie 88 m. pr. m. e. – 13 m. pr. m. e. Sirseo prie Romos) – senovės Romos politikas, konsulas, antrojo triumvirato narys, didysis pontifikas.

## Biografija
Iškilo Cezario laikais, vienas iš patikimiausių Cezario žmonių ir pasekėjų. Kol Cezaris 49 m. pr. m. e. kovojo prieš Pompėjų Ispanijoje, Lepidas, tuo metu – pretorius, buvo paliktas Romoje kaip jo patikėtinis, pasiekė, kad Cezaris būtų paskirtas diktatoriumi. 46 m. pr. m. e. pretorius tapo konsulu. 44 m. pr. m. e. Cezarį paskelbus diktatoriumi iki gyvos galvos, Lepidas tapo jo dešiniaja ranka – raitelių viršininku.

Po Cezario nužudymo 44 m. kovo 15 d. Lepidas įtikino senatą savo ištikimybe, tačiau iškart susivienijo su Antonijumi. Vėliau kartu su Oktavianu jie sudarė antrąjį triumviratą. 43 m. pr. m. e. šis triumviratas buvo legalizuotas įstatymu *[[Lex Titia]]*, leidusiu triumvirams valdyti Romą penkerius metus – tad skirtingai nuo pirmojo Pompėjaus, Cezario ir Kraso triumvirato, šis buvo oficialus ir juridiškai teisėtas. Tais pačiais metais Lepidas perėmė anksčiau Cezario turėtą didžiojo pontifiko *Pontifex Maximus* titulą iki gyvos galvos. 42 m. vėl tapo konsulu. 38 m. pr. m. e. *Tarentumo sutartimi* triumvirato valdžia pratęsta dar penkerių metų laikotarpiui.

Įveikus Cezario žudikus Brutą ir Kasijų, triumvirai pasidalijo Romos imperijos žemes. Lepidui atiteko vakarinės provincijos, iš kurių pagrindinės – Ispanija ir vakarų Afrika. Kurį laiką jis sugebėjo išlikti nuošaliai nuo Antonijaus ir Oktaviano vaidų, tačiau 36 m. pr. m. e. kovojant prieš Pompėjaus sūnų, Lepidas pabandė perimti valdžią Oktaviano legionams. Tai tapo priežastimi Oktavianui apkaltinti Lepidą bandžius uzurpuoti valdžią Sicilijoje bei organizuoti maištą. Lepidui buvo atimti visi rangai ir titulai, išskyrus *Pontifex Maximus*, o jis pats ištremtas. 

Markas Emilijus Lepidas mirė sava mirtimi 13 m. pr. m. e.

## Šaltiniai
Aigiptijas

**Aigiptijas** graikų mitologijoje - kilmingas Odisėjo draugas, gyvenęs Itakėje. Vienas iš jo keturių sūnų **Antifas** dalyvavo Trojos kare. Keliaujant namo iš karo Antifą suėdė kiklopas Polifemas.

## Literatūra
Uma (islamas)

**Uma** ( – 'bendrija; tauta') – visų islamiškų valstybių gyventojų visuma. Panarabizmo požiūriu uma – visi pasaulio arabai, islamo požiūriu – visi pasaulio musulmonai, „tikratikių bendrija“ (*ummat al-mu’minin*), musulmonų pasaulis.

Frazė *Ummah Wahida* 'viena bendrija' Korane reiškia vieningą islamo pasaulį. Arabų kalboje uma atitinka ir vakarietišką prasmę 'tauta', pvz., *Al-Umam Al-Muttahida* – Jungtinės Tautos.

622 m. Medinos konstitucijoje (sutartyje tarp musulmonų bendruomenės ir Medinos gyventojų) umai priskyrė ir Medinos gyventojus žydus bei pagonius.

Kai kurie šiuolaikiniai islamistai islamo uma (*Islamic Ummah*) arba musulmonų uma (*Muslim Ummah*) vadina gyventojus šalių, kuriose vyrauja musulmonai ir kurios anksčiau buvo islamo kalifato dalis. Šia prasme uma apima ir tų šalių nemusulmoniškas mažumas, ir šariatas turėtų būti taikomas tokios valstybės piliečiams.

## Nuorodos
Kalifas

**Kalifas** () – kalifato valdovas ir kartu musulmonų umos (visų musulmonų) religinis vadovas. Pirmieji keturi kalifai (*Abu Bakr*, *Umar ibn al-Khattab*, *Uthman ibn Affan*, ir *Ali ibn Abi Talib*) buvo paskiriami įpėdiniais ankstesniojo arba renkami. Penktojo kalifo palikuonys tapdavo kalifais paveldėdami šį titulą (Umajadų dinastija). Vėliau titulą ir valdžią perėmė Abasidų dinastija.

909 m. Šiaurės Afrikoje atsirado konkuruojantis Fatimidų kalifas (Fatimidų dinastija), valdžiusi dabartinio Maroko, Tuniso, Alžyro, Libijos (o vėliau – ir Egipto bei Palestinos) teritorijose. Omejadų palikuonys buvo įkūrę savo kalifatą Ispanijoje. Vėliau kalifais tapo osmanų (otomanų) valdovai. Tų vėlesniųjų kalifų valdžia buvo menkesnė, daugiau moralinė, o sultonai ir emyrai valdė savarankiškai. Oficialiai kalifo titulas nenaudojamas nuo 1924 m., kai buvo panaikintas Osmanų kalifatas.

Arabiškas terminas خليفة reiškia 'tęsėjas, įpėdinis'. Pirmieji musulmonų vadovai, paveldėję valdžią iš Mahometo (570–632) po šio mirties, buvo vadinami *Khalifat ar-rasul Allah* 'Alaho pranašo įpėdinis'.
 Kalifus dar vadindavo *Amīr al-Mu’minīn* (أمير المؤمنين) 'tikratikių vadas', *Imam al-Ummah* 'umos mokytojas, imamas', *Imam al-Mu’minīn* (إمام المؤمنين) 'musulmonų mokytojas, vadovas'.

Žinomiausi kalifai:
* Abu Bakras (*Abu Bakr*) – pirmas teisėtai valdęs kalifas. Vienas iš valdovų kompiuteriniame žaidime „Civilizacija“ (*Civilization*), kai jame kaip žaidžiama tauta atsirado arabai.
* Harunas al-Rašidas (*Haroon al-Rasheed*) – abasidų dinastijos kalifas, kuriam valdant Bagdadas tapo pasauliniu prekybos, kultūros ir politikos centru. Daug kam žinomas kaip pasakų veikėjas arabų pasakų rinkinyje „Tūkstantis ir viena naktis“.
Donatas Visockas

**Danas Donatas Visockas** (1955 m. gruodžio 16 d. Rokiškyje – 2017 m. kovo 11 d. Kaune) – Lietuvos žurnalistas, fotografas, kryžiažodžių sudarinėtojas.

## Biografija
Baigė Kauno 9-ąją vidurinę mokyklą, studijavo teisę.

Dirbo Kauno spaudoje: laikraščiuose „Vasaris“, „Vakarinis Kaunas“, „Akistata“, „Sargyba“, „Europa“, „Moterų žvilgsnis“, „Privatus seklys“, „Litas“, „Vilniaus tribūna“, žurnale „Mano būstas“ ir kt. Publikacijose nagrinėjama socialinės, kriminalinės temos, teisėsaugos peripetijos.

Nuo 2000 m. bendradarbiauja su laikraščiais ir kitais leidiniais: "Laikinoji sostinė", "Kauno diena", "Ūkininko patarėjas","15 min", "Delfi", "Alfa" ir kt.

Nuo 1979 m. Lietuvos kino mėgėjų draugijos narys, Kauno skyriaus tarybos narys. Eilės įvairių kino mėgėjų festivalių laureatas ir prizininkas. Nuo 1991 m. Lietuvos nepriklausomų žurnalistų sąjungos narys, nuo 1996 m. Lietuvos žurnalistų sąjungos narys.

## Bibliografija
* 2001 m. "Lietaus pabučiavimas" (novelės)
* 2003 m. "Bendrabučio sindromas"

## Mėgėjiški filmai
* 1981 m. "Išsaugokite mums taiką"
* 1982 m. "Duonelė"
* 1983 m. "Vasara"
* 1988 m. "Tėti, grįžk"
* 1989 m. "O moterys" (multiplikacija)

## Nuorodos
* Fotografijos
Nulio paklaida

**Nulio paklaida** () – reikšmė, kurią matavimo prietaisas rodo, kuomet tikroji matuojama reikšmė yra lygi nuliui. Ženklią nulio paklaidą turintį prietaisą reikia sureguliuoti, kad rodytų nulį, arba įsidėmėti „nulio rodmenį“, kad vėliau matuojant būtų galima jį pridėti arba atimti.

Nulio paklaida yra sisteminė paklaida: jos negalima atsikratyti daug kartų matuojant tuo pačiu prietaisu ir skaičiuojant vidurkį. Matavimo prietaisai, kuriems gali būti būdinga nulio paklaida (elektriniai prietaisai, tikslios svarstyklės ir pan), neretai turi reguliatorius „tiksliam nuliui“ nustatyti.

## Šaltiniai
Atskaitos paklaida

**Atskaitos paklaida** – paklaida atsirandanti atskaitant tarp dviejų skalės padalų esantį rodmenį.
Liniuotė

**Liniuotė** - paprasčiausias ilgio matavimo prietaisas. Ji naudojama 50 mm ar didesniam ilgiui matuoti. Mažiausia jos padala paprastai būna 1 mm, taigi ilgį galima įvertinti 0,5 mm tikslumu.

Liniuotės paprastai gaminamos iš plastiko ar medžio, rečiau metalo.

## Taip pat skaitykite
* Logaritminė liniuotė
* Lekalas
* Matlankis
Severas Sneipas

**Severas Sneipas** () (1959–1998) knygų apie Harį Poterį veikėjas. Hogvartse dirbo *nuodų ir vaistų,* vėliau *apsigynimo nuo juodosios magijos* mokytoju, buvo didis oklumantijos meistras.

## Jaunystė
Sneipas gimė žiobarui Tobijui Sneipui ir raganai Eilinai Princ apie 1959 metus. Prieš išvykdamas į Hogvartsą Sneipas draugavo su Hario Poterio mama Lile Ivans, vėliau ją pamilo. Jis pradėjo mokytis Hogvartse 1971 metais, mokyklą baigė 1978 metais. Mokyklos laikais ypač nesutarė su Džeimsu Poteriu, Remu Lupinu, Piteriu Trumpuliu  ir Sirijum Bleku, su kuriais nuolatos kariavo. Domėjosi juodąja magija, po mokyklos prisijungė prie Mirties Valgytojų, bet po to su tikslu šnipinėti juos Albui Dumbldorui, Hogvartso direktoriui.

## Gyvenimas Hogvartse
Apie 1981 metus Albas Dumbldoras, išklausęs Severo atgailą dėl šnipinėjimo Valdovui Voldemortui, priėmė Sneipą dirbti Hogvartse nuodų ir vaistų mokytoju. Sneipas nemėgo Hario dėl panašumo į savo tėvą ir jo charakterio bruožų. 1997 metais birželį Sneipas Dumbldoro nurodymu jį nužudė ir, apsimetęs Valdovo Voldemorto šnipu, su Mirties valgytojais pabėgo iš Hogvartso. Kitais mokslo metais Severas sugrįžo, užėmė direktoriaus vietą ir, neišsiduodamas, gynė Hogvartso mokinius nuo Amiko ir Alektos Kerou režimo. Jis yra Netikras princas, nes Hogvartse buvo nepralenkiamas Nuodų ir vaistų žinovas. Severas mylėjo Hario mamą – Lilę, bet vienąsyk ją įžeidė ir ji Sneipui neatleido. Todėl jis norėjo padėti Lilės sūnui sužlugdyti Voldemortą.

## Mirtis
Severą Sneipą nužudė Valdovo Voldemorto gyvatė Nadžinė; juodasis burtininkas tikėjosi, kad jam atiteks nuosavybės teisės į vieną iš pražūtingųjų relikvijų – Šeivamedžio Lazdelę – galingiausią pasaulyje burtų lazdelę. Prieš Sneipo mirtį, Haris sugebėjo paimti jo prisiminimus apie draugystę su Lile Ivans bei jį išteisinančius pokalbius su Albu Dumbldoru. Jis tada suprato, kad Sneipas buvo geriečių pusėje ir vaidino Voldemortui ištikimą. Haris savo antrąjį sūnų pavadino Severo garbei.
SSC Napoli

**Neapolio SSC** – Italijos futbolo klubas iš Neapolio, įkurtas 1926 m., 4 kartus Serie A čempionas.

## Istorija

Ilgą laiką klubas ypatingų laimėjimų nepasiekė, nors ir buvo vienas stipriausių pietinėje Italijoje. Tačiau 1984 m. į komandą atėjus talentingam D. Maradonai klubas ne tik iškovojo pirmuosius šalies čempiono vardus, tačiau nugalėjo ir UEFA taurėje. Dėl dopingo skandalo komandą palikus D. Maradonai klubas vėl tapo lygos vidutinioku, o 2004 m. buvo priverstas bankrutuoti, nors vėliau buvo atkurtas.

2022–2023 m. sezone iškovojo čempionų titulą. 2024–2025 m. sezone pakartojo šį pasiekimą.

## Pasiekimai

* Alpių taurė laimėtojas (1966 m.)
* Coppa di Lega Anglo-italiana laimėtojas (1976 m.)

## Sezonai
; Pastarųjų metų sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Komandos treneriai




## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Aukštigaliai

**Aukštigaliai** – kaimas Jonavos rajono savivaldybėje, 5 km į pietvakarius nuo Kulvos.

## Gyventojai

## Žymūs gyventojai
* Stepas Artiškevičius (1952–1981), sporto lakūnas

## Šaltiniai
Bešiai

**Bešiai** – kaimas Jonavos rajono savivaldybėje, 1 km į rytus nuo Kulvos. Plyti Bešių miškas.

## Gyventojai

## Šaltiniai
Daigučiai

**Daigučiai** (arba ***Aukštutinė Kulva***) – kaimas Jonavos rajono savivaldybėje, 1 km į pietryčius nuo Kulvos. Išlikę Daigučių dvaro pastatų.

## Gyventojai

## Šaltiniai
Melanipė

**Melanipės** vardu graikų mitologijoje yra 4 personažai:
* Kentauro Chirono duktė nimfa. Dar žinoma Hipės arba Eupės vardu. Su Ajolu (*Aeolus*) susilaukė dukters, vardu Melanipė arba Arnė.
* Ajolo ir Melanipės (Hipės) duktė. Dar žinoma Arnės vardu. Su Poseidonu susilaukė dvynių Ajolo ir Bojoto. Tėvas sužinojęs apie neteisėtą ryšį, įsakė Melanipę uždaryti į kalėjimą, o dvynius išmesti. Tačiau vaikus surado piemenys. Suaugę dvyniai išlaisvino savo motiną.
* Pagal kitą mitą, Melanipė buvo nimfa, Amfiktiono sūnaus Itono žmona, Bojoto motina.
* Arėjo duktė, amazonių karalienės Hipolitės sesuo, kartais tapatinama su pačia Hipolite. Minima, kad Heraklio paimtą į nelaisvę Melanipę išpirko jos sesuo Hipolitė, atidavusi savo juostą.

## Literatūra
Liepsna (reikšmės)

Žodis **liepsna** gali reikšti:

* liepsna – švytinti ugnies dalis;
** olimpinė liepsna;
** liepsnos testas.
* „Liepsna“ – degtukų fabrikas.

Taip pat:
* liepsnelė – toks paukštis;
Lietuvos Aukščiausiasis Teismas

**Lietuvos Aukščiausiasis Teismas** – aukščiausios (kasacinės) instancijos Lietuvos bendrosios kompetencijos teismas, vienintelis LR kasacinis teismas.

## Istorija
1994 m. birželio 15 d. įsteigtas remiantis įstatymu „Dėl Lietuvos Aukščiausiojo Teismo, Lietuvos apeliacinio teismo, apygardų teismų įsteigimo, apygardų ir apylinkių teismų veiklos teritorijų nustatymo“.

1995 m. sausio 1 d. pradėjo veiklą.

## Vadovybė
Pirmininkė – Danguolė Bublienė. Anksčiau: Gintaras Kryževičius, Vytautas Greičius, Sigita Rudėnaitė.
* Baudžiamųjų bylų skyriaus pirmininkas – l.e.p. Gabrielė Juodkaitė-Granskienė. Anksčiau: Jonas Prapiestis, Jonas Algirdas Riepšas, Aurelijus Gutauskas.
* Civilinių bylų skyriaus pirmininkė – Danguolė Bublienė. Anksčiau: Janina Stripeikienė, Sigita Rudėnaitė.

## Šaltiniai
Medžiaga (reikšmės)

Žodis **medžiaga** reiškia:

* medžiaga – bet kokie atomų, molekulių dariniai, sudarantys pasaulio objektus;
** cheminė medžiaga – chemiškai gryna medžiaga ar mišinys, turintis apibrėžtą cheminę sudėtį, bet neturintis konstrukcijos;
** pramoninė medžiaga ar kitokia medžiaga – cheminė medžiaga ar cheminių medžiagų erdvinė kombinacija, turinti tam tikrą konstrukciją (pvz., viela, siūlas tekstilėje, kartono lakštas ir t. t.).

Medžiagos pagal paskirtį:
* statybinės medžiagos – statyboje naudojamos, statybai skirtos medžiagos;
* sprogstamoji medžiaga – sprogdinimui skirta medžiaga;
** inicijuojanti sprogstamoji medžiaga;
* vaistinė medžiaga – gydymui skirta medžiaga.

Medžiagos pagal savybes:
* kancerogeninė medžiaga;
* degioji medžiaga;
* nuodingoji medžiaga;
* pavojingos medžiagos;
* rauginės medžiagos;
* organinės puslaidininkinės medžiagos.

Medžiagos pagal buvimo vietą:
* tarpžvaigždinė medžiaga;
* tarpląstelinė medžiaga.

## Susiję terminai
* medžiagotyra – inžinerijos, fizikos ir chemijos mokslo šaka, tirianti medžiagų savybes.

## Kitos reikšmės
* medžiaga (apskaita).
Liepsna

**Liepsna** – įkaitusios šviečiančios dujos arba garai, atsirandantys degimo proceso metu. Buitinėje kalboje liepsna ir ugnis paprastai yra vartojami kaip sinonimai.

## Žvakės liepsna
Žvakės liepsna skirstoma į tris dalis:

# Vidinė (tamsioji) liepsnos dalis. Ją sudaro parafino garai. Tai pati šalčiausioji liepsnos dalis.
# Vidurinė (švytinčioji) liepsnos dalis. Ją sudaro įkaitusios anglies dalelės, vandenilio dujos bei kiti lakūs parafino skilimo produktai.
# Išorinė liepsnos dalis. Ją sudaro vandens garai ir anglies oksidas. Temperatūra pati aukščiausia. Tai redukuotoji liepsna.

## Liepsnos gesinimas
* Žeminama degančios medžiagos temperatūra.
* Nutraukiamas sąlytis su oru (deguonimi).
Deliktas

**Deliktas** ( – pažeistas) – baudžiamasis teisės pažeidimas; nesutartinė ir neįstatyminė prievolė, kylanti, padarius žalą asmeniui.

* civilinė teisė: *žr. [[deliktinė teisė]]*
* baudžiamoji teisė: baudžiamoji veika (nusikaltimas, baudžiamasis nusižengimas).
* Kriminologija: pažeidimas; plačiąja prasme – ir adminstracinis pažeidimas.
Kaltė

Sąvoka **kaltė** gali turėti skirtingas reikšmes:

* Kaltė (teisė);
* Kaltė (etika);
* Kaltė (psichologija).
Bajm

**Bajm** – Lenkijos roko, pop muzikinė grupė, sukurta 1978 m. Grupės pavadinimą sudaro ją subūrusių žmonių vardų pirmosios raidės: **B**eata Kozidrak, **A**ndrzej Pietras, **J**arek Kozidrak ir **M**arek Winiarski. Dabartinė sudėtis: Beata Kozidrak, Adam Drath, Piotr Bielecki, Maria Dobrzańska, Artur Daniewski i Krzysztof Nieścior.

## Diskografija

### Albumai
* Józek, nie daruję Ci tej nocy (kasetė) 1983)
* Bajm (1984)
* Martwa woda (1985)
* Chroń mnie (1986)
* Nagie skały (1988)
* Biała armia (1990), tapo auksiniu
* Żywe cienie (kaseta1990)
* Płomień z nieba (1993), platininis
* Etna (1995)
* Ballady (1997), dvigubai platininis
* Beata (1998), dvigubai platininis
* Szklanka wody (2000), dvigubai platininis
* Myśli i słowa (2003), platininis
* Teraz płynę (2005), dvigubai platininis

### Rinkiniai ir redakcijos
* The best I (1992)
* The best II (1993)
* Chroń mnie (2002 – „Niepokonani“ radijo redakcija)
* Martwa woda (2003 – redakcija)
* Beata Platynowa (2006)

### Singlai
* Piechotą do lata (1978)
* Różowa kula (1983)
* Nie ma wody na pustyni (1983)
* Dwa serca, dwa smutki (1986)
* Płynie w nas gorąca krew (1986)
* Biała armia (1990)
* Ta sama chwila (1993)
* Szklanka wody (2000)
* Modlitwa o złoty deszcz (2001)
* O tobie (2001)
* Myśli i słowa (2003)
* Być z tobą (2003)
* Noc po ciężkim dniu (2003)
* Wiosna w Paryżu (2004)
* Teraz płynę
* Złota brama

## Nuorodos
* Bajm svetainė
Kaltė (baudžiamoji teisė)

**Kaltė** – psichinis asmens santykis su baudžiamąja veika.

Baudžiamojoje teisėje asmuo pripažįstamas kaltu padaręs veiką, jeigu jis yra kaltas, tai yra veiką padarė tyčia ar dėl neatsargumo.

## Formos
Kaltės formos – tyčia ir neatsargumas.

Tyčios formos – tiesioginė ir netiesioginė tyčia.
* Tiesioginė tyčia – darydamas veiką, asmuo suvokė pavojingą baudžiamosios veikos pobūdį ir norėjo taip veikti; jį darydamas asmuo suvokė pavojingą baudžiamosios veikos pobūdį, numatė, kad dėl jo veikimo ar neveikimo gali atsirasti padariniai (pagal atitinkamas baudžiamosios teisės normas sudarantys baudžiamosios veikos sudėtį), ir jų norėjo.
* Netiesioginė tyčia – darydamas veiką, asmuo suvokė pavojingą baudžiamosios veikos pobūdį, numatė, kad dėl jo veikimo ar neveikimo gali atsirasti padariniai (pagal atitinkamas teisės normas sudarantys baudžiamosios veikos sudėtį), ir nors jų nenorėjo, bet sąmoningai leido jiems atsirasti.

Neatsargumas kaip kaltės forma turi 2 porūšius – nusikalstamas pasitikėjimas ir nusikalstamas nerūpestingumas.
* Nusikalstamas pasitikėjimas: veiką padaręs asmuo numatė, kad dėl jo veikimo ar neveikimo gali atsirasti padariniai (pagal atitinkamas teisės normas sudarantys baudžiamosios veikos sudėtį), tačiau lengvabūdiškai tikėjosi jų išvengti.
* Nusikalstamas nerūpestingumas: veiką padaręs asmuo nenumatė, kad dėl jo veikimo ar neveikimo gali atsirasti padariniai (pagal atitinkamas teisės normas sudarantys baudžiamosios veikos sudėtį), nors pagal veikos aplinkybes ir savo asmenines savybes galėjo ir turėjo tai numatyti.

Asmuo pagal Lietuvos teisę gali būti baudžiamas už nusikaltimo ar baudžiamojo nusižengimo padarymą dėl neatsargumo tik Baudžiamojo kodekso specialiojoje dalyje atskirai numatytais atvejais.
Kaltininkas

**Kaltininkas** (nuo žodžio „kaltė“) – asmuo, atlikęs teisės pažeidimą, kaltas dėl jo padarymo.

Baudžiamojoje teisės teorijoje – pagrindinis baudžiamosios veikos subjektas, „atlikėjas“. Kiti teisės pažeidėjai gali būti: bendrininkas (kurstytojas, padėjėjas, organizatorius).

Kaltininkas atlieka (baudžiamąją) veiką pats (tiesiogiai) arba per kitus asmenis (pvz., aukštesnis pagal pareigas karinių pajėgų tarnautojas duoda pavaldžiam asmeniui neteisėtą įsakymą; už tokią veiką baudžiamas įsakymą davęs asmuo, jo vykdytojas – tik tam tikrais atvejais).
Prievolė

**Prievolė** – pareiga, būtinybė atlikti tam tikrą veiklą, veiksmą.

* Rekrūtų prievolė;
* Karo prievolė;
* prievolė (privatinė teisė).
Prievolė (privatinė teisė)

**Prievolė** − privatinių teisinių santykių šalies (debitoriaus) pareiga kreditoriui. Gali būti sutartinė, įstatyminė, deliktinė ir kitokia prievolė. Kyla iš civilinių, taip pat darbo ir kitokių privatinių santykių.

Prievoles civilinėje teisėje reguliuoja atskiras pošakis − prievolinė teisė.
Prievolinė teisė

**Prievolinė teisė**:

# Prievolių teisė – privatinės teisės pošakis, reguliuojantis prievoles;
# reikalavimo teisė – subjektinė teisė reikalauti skolininką vykdyti prievolę, kylanti iš prievolinių santykių.
New Order

**New Order** yra Anglijos roko muzikinė grupė, suformuota 1980 m. iš likusių veiklą nutraukusios grupės Joy Division narių: Bernard Sumner (vokalas, gitara, klavišiniai), Peter Hook (bosinė gitara, elektroniniai būgnai), Stephen Morris (būgnai, klavišiniai). Prie jų netrukus prisijungė Gillian Gilbert (klavišiniai, gitara).

Grupė sujungė post – punk ir elektroninę šokių muziką bei tapo viena iš geriausiai kritikų įvertintų 9 dešimtmečio grupe. Pirmuosius metus veikla buvo temdoma Joy Division įvykių (grupė nutraukė veiklą nusižudžius dainininkui Ian Curtis), tačiau grupė sugebėjo užsitvirtinti poziciją šokių muzikos srityje, bei neretai laikomi padarę didelę įtaką alternatyviojo roko bei šokių muzikos raidai.

1993–1998 New Order padarė pertrauką veikloje, nes nariai tuo laikotarpiu dalyvavo įvairiuose kituose projektuose. 2001 m. išleido *Get Ready*, pirmąjį albumą po aštuonerių metų. 2005 m. dėl šeimyninių priežasčių išėjusią Gilbert pakeitė Phil Cunningham (gitara, klavišiniai). 2007 m. Peter Hook pareiškė, kad jis ir Bernard Sumner neketina toliau dirbti kartu, ir birželio 20 d. grupė oficialiai paskelbė išsiskirstanti. Vėliau atsikūrė be bosisto Peter Hook, į sudėtį grįžo Gillian Gilbert. 2015 m. išleistas 10-asis grupės studijinis albumas „Music Complete“.

## Diskografija
Žr. New Order discography

## Nuorodos
* Oficiali New Order svetainė (įrašų kompanijos) 
* New Order online, pusiau oficiali grupės palaikoma svetainė 
* New Order Net (fanų svetainė)
Kaltė (civilinė teisė)

**Kaltė** () civilinėje teisėje – vienas iš pagrindų civilinei atsakomybei. Baudžiamojoje teisėje – būtinas baudžiamosios atsakomybės pagrindas, civilinėje teisėje atsakomybė galima ir be kaltės.

Formos – tyčia ir neatsargumas. Kaltei pagal civilinę teisę būtinas
deliktinis veiksnumas. Kaltininkai pagal civilines teisines normas gali būti tiek fiziniai, tiek ir juridiniai asmenys.
Prievolinis santykis

**Prievolinis santykis** – privatinių teisinių santykių porūšis, susiklostantis tarp kreditoriaus ir debitoriaus (skolininko), kurian būdingas prievolinis reikalavimas. Tokio reikalavimo pagrindu kreditorius turi teisę reikalauti iš skolininko įvykdyti prievolę.

Santykių atsiradimo pagrindai – įstatymas, sandoris (sutartis), deliktas.
50 Cent

**50 Cent** (**Curtis James Jackson III**, g. 1975 m. liepos 6 d. Niujorke) – hip hopo ir repo atlikėjas.

Padedamas Eminemo išpopuliarėjo JAV dėl savo albumų *Get Rich* or *Die Tryin* ir *The Massacre*. Abu albumai tapo platininiais, abiejų pasaulyje buvo parduota daugiau kaip 20 milijonų kopijų.

## Biografija
Curtis gimė Niujorke Queens rajone, vadinamame Pietų Jamaika. Jis augo be tėvo, tik su motina Sabrina Jackson, kuri pagimdė Curtį būdama penkiolikos. Ji augino sūnų iki aštuonerių metų. Būdamas dvylikos Curtis ėmėsi narkotikų pardavinėjimo. Palikęs narkotikų verslą, Curtis pradėjo ruošti repo įrašus ir 2002 m. išleido albumą *Guess Who’s back?*. Tais pat metais jį pastebėjo Eminem. Kartu su Dr. Dre Eminem garantavo Curtis komercinę sėkmę. Jau 2003 m. 50 Cent tapo vienu daugiausiai albumų parduodančiu reperiu pasaulyje. 2003 m. metais atlikėjas pradėjo bendradarbiauti su G-Unit Records
Curtis taip pat yra suvaidinęs keliuose filmuose: autobiografiniame filme *Get Rich or Die Tryin* (2005 m.) ir filme apie Irako karą *Home of the Brave* (2006 m.).

## Nuorodos

* Oficiali svetainė 
* MTV apie atlikėją 
* 50 Cent Official Website
* 50 Cent Official Twitter
* 50 Cent Song Lyrics
* 50 Cent Official Facebook
Garo turbina

**Garo turbina** (, iš  'sūkurys') – energijos rūšies keitimo įtaisas, variklis, vandens garų termo-mechaninę plėtimosi energiją verčiantis į mechaninę − sukimo momentą. Tiesiogiai, be tarpinių grandžių (stūmoklio, švaistiklio), sukuria sukamąjį judėjimą.

Garo turbinų galia dažniausiai svyruoja tarp 0,5−500 MW, galingiausia pastatyta − 1200 MW. Šiluminėse elektrinėse garo turbinos sujungiamos su elektros generatoriumi. Taip pat naudojamos elektros generatoriams sukti laivuose.

Yra ir dujų turbinų, kuriose vietoje vandens garų išnaudojama dujų degimo reakcijos sukuriama termo-mechaninė energija. Dujų turbinos įrengiamos šiluminėse elektrinėse, turbosraigtiniuose lėktuvuose sraigtams sukti.

## Šaltiniai
Penzos sritis

**Penzos sritis** (rus. *Пе́нзенская о́бласть*, *Penzenskaya oblast*) – sritis Rusijos europinėje dalyje, Pavolgio federalinėje apygardoje. Sostinė Penza.

Plotas: 43 200 km². Gyventojų skaičius: 1 452 941 (2002 m.)

## Laiko zona

Penzos sritis priklauso Maskvos Laiko Zonai (MSK/MSD). Pagal UTC žiemą – UTC +3, vasarą – UTC +4
Lanas (upė)

**Lanas** () – upė Vokietijoje, Reino kairysis intakas. 

Lanas teka per Šiaurės Reiną-Vestfaliją, Heseną, Reino kraštą-Pfalcą. 

Pakrančių miestai:
* Marburgas (*Marburg*)
* Gysenas (*Gießen*)
* Veclaras (*Wetzlar*)
* Limburgas prie Lano (*Limburg an der Lahn*)

## Nuorodos
* http://www.daslahntal.de/
Ludacris

**Christopher Brian Bridges** (g. 1977 rugsėjo 11 d., Atlantoje, Džiordžijoje), geriau žinomas kaip **Ludacris** – amerikiečių reperis, verslininkas bei aktorius. Vadovauja kompanijai **DTP** (*Disturbing Tha Peace*). 2023 m. duomenimis, atlikėjas yra išleidęs aštuonis studijinius albumus, iš kurių naujausiasis, „Ludaversal“, išleistas 2015 m. kovą.

## Diskografija
**Studijiniai albumai**
* *Incognegro* (1998)
* *Back for the First Time* (2000)
* *Word of Mouf* (2001)
* *Chicken-n-Beer* (2003)
* *The Red Light District* (2004)
* *Release Therapy* (2006)
* *Theater of the Mind* (2008)
* *[[Battle of the Sexes]]* (2010)
* *Ludaversal* (2015)

**Garso takeliai**
* *Karma's World Official Soundtrack* (2021)

## Filmografija

**Filmai**
* *[[The Wash]]* (2001)
* *[[Greiti ir įsiutę 2|2 Fast 2 Furious]]* (2003)
* *[[Lil' Pimp]]* (2003)
* *[[Crash]]* (2004)
* *[[Hustle & Flow]]* (2005)
* *[[The Heart of the Game]]* (2006)
* *[[American Hustle]]* (2007)
* *[[Fred Claus]]* (2007)
* *[[Ball Don't Lie]]* (2008)
* *[[RocknRolla]]* (2008)
* *[[Max Payne]]* (2008)
* *[[Gamer]]* (2009)
* *[[Fast Five]]* (2011)
* *No Strings Attached* (2011)
* *New Year's Eve* (2011)
* *Breakaway* (2011)
* *Fast & Furious 6* (2013)
* *Furious 7* (2015)
* *Turkey Hollow* (2015)
* *The Fate of the Furious* (2017)
* *Demi Lovato: Simply Complicated* (2017)
* *Show Dogs* (2018)
* *The Ride* (2018)
* *John Henry* (2020)
* *F9* (2021)
* *End of the Road* (2022)

**Televizija**
* *[[Eve]]* (2004)
* *[[Law & Order: Special Victims Unit]]* (2006–2007)
* *[[The Simpsons]]* (2007)
* *When I Was 17* (2010)
* *Being Mary Jane* (2014)
* *Rising Star* (2014)
* *[[Billboard Music Awards]]* (2014–2016)
* *The Comedy Central Roast of Justin Bieber* (2015)
* *Empire* (2015)
* *Doc McStuffins* (2017)
* *Fear Factor* (2017–2018)
* *Super Bowl LII* (2018)
* *[[2018 m. žiemos olimpinės žaidynės|2018 Winter Olympics]]* (2018)
* *Karma's World* (2021)

**Video žaidimai**
* *[[Def Jam: Vendetta]]* (2003)
* *[[Def Jam: Fight for NY]]* (2004)
* *[[Def Jam: Icon]]* (2006)
* *[[NBA Ballers Phenom]]* (2006)
* *Forza Horizon 2 Presents Fast & Furious* (2015)

## Išnašos

## Nuorodos
*
Ečiū žemė

**Ečiū** (越中国, *Etchū no kuni*) – senoji Japonijos žemė, kurios vietoje dabar yra Tojamos prefektūra. Žemė ribojosi su Ečigo, Šinano, Hidos, Kagos ir Noto žemėmis.

Senoji žemės sostinė buvo Takaoka.

## Ečiū priklausiusios apskritys

* Imidzu apskritis (射水郡)
* Nejaus apskritis (婦負郡)
* Nijikavos apskritis (新川郡)
* Tonamio apskritis (礪波郡)
Gintaras Mataitis

**Gintaras Mataitis** (g. 1962 m. birželio 16 d. Žasliuose, Kaišiadorių rajonas) – LNK sporto žurnalistas.

## Biografija
Baigė Žaslių vidurinę mokyklą. Studijavo Vilniaus pedagoginiame institute, įgijo istoriko specialybę. Kurį laiką dirbo pedagoginį darbą.Nuo 1996 m.pradėjo dirbti Lietuvos radijuje ir televizijoje. Kaip LRT sporto žurnalistas dirbo 2000 m. Sidnėjaus vasaros olimpinėse žaidynėse. Vedė ir redagavo LRT "Sporto žinias", taip pat apžvelgė sporto naujienas Lietuvos radijuje. Kaip LNK televizijos žurnalistas dirbo 2002 m. „Tour de France“ dviratininkų lenktynėse. 

Kaip LNK sporto žurnalistas darė reportažus iš Farerų salų, Škotijos, Gruzijos, Prancūzijos apie Lietuvos futbolo rinktinės dvikovas, kuri varžėsi 2008 m. Europos čempionato atrankos varžybose. Dirbo 2009 m. Pasaulio ledo ritulio I diviziono čempionate, 2011 m. Europos vyrų krepšinio čempionate bei kitose tarptautinėse sporto varžybose. 2001-2013 m. dirbo LNK "Sporto žinių" redaktoriumi ir vedėju. Lietuvos sporto federacijų sąjunga ne vienerius metus G. Mataitį rinko tarp geriausių šalies sporto žurnalistų.
Noto žemė

**Noto** (能登国; *Noto no kuni*) – senoji Japonijos žemė, kurios vietoje dabar yra dalis Išikavos prefektūros. Noto ribojosi su Ečiū ir Kagos žemėmis.

Senoji žemės sostinė buvo Nanao. Didžiąją Sengoku laikotarpio dalį Noto žemę valdė Maedos klano kilmės samurajai.